Document ID: 31986R0758

*****
ΚΑΝΟΝΙΣΜΟΣ (ΕΟΚ) αριθ. 758/86 ΤΟΥ ΣΥΜΒΟΥΛΙΟΥ
της 10ης Μαρτίου 1986
για το καθεστώς εισαγωγών που εφαρμόζεται κατά το έτος 1986 στα προϊόντα που υπάγονται στη διάκριση 07.06 Α του κοινού δασμολογίου και κατάγονται από τρίτες χώρες μη μέλη της ΓΣΔΕ
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 604/83 του Συμβουλίου της 14ης Μαρτίου 1983 για το καθεστώς εισαγωγών που εφαρμόζεται κατά τα έτη 1983 έως 1986 στα προϊόντα της διάκρισης 07.06 Α του κοινού δασμολογίου και για την τροποποίηση του κανονισμού (ΕΟΚ) αριθ. 950/68 περί του κοινού δασμολογίου (1), και ιδίως το άρθρο 1 στοιχείο δ),
την πρότασης της Επιτροπής,
Εκτιμώντας:
ότι, κατά το 1983, οι ποσότητες της μανιόκας που μπορούσαν να εξαχθούν προς την Κοινότητα και να τύχουν εισφοράς 6 % κατ' αξία για τις τρίτες χώρες μη μέλη της ΓΣΔΕ (Γενική Συμφωνία Δασμών και Εμπορίου) είχαν καθοριστεί σε 370 000 τόνους·
ότι, κατά το 1985, η ποσόστωση αυτή μειώθηκε σε 300 000 τόνους με τον κανονισμό (ΕΟΚ) αριθ. 1700/85 (2)·
ότι οι εισαγωγές της μανιόκας που κατάγεται από τις χώρες αυτές ήταν σημαντικά κατώτερες από την ποσότητα των 300 000 τόνων που καθορίστηκε από το Συμβούλιο· ότι πρέπει να ληφθεί υπόψη αυτή η νέα κατάσταση και να καθοριστεί για το 1986 ποσόστωση έως 200 000 τόνους,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για το έτος 1986, τα προϊόντα που υπάγονται στη διάκριση 07.06 Α του κοινού δασμολογίου -ρίζες μανιόκας, αραρούτης, σαλεπιού και άλλες παρόμοιες ρίζες και κόνδυλοι με υψηλή περιεκτικότητα σε άμυλο, εκτός από τις γλυκοπατάτες- που κατάγονται από τρίτες χώρες μη μέλη της ΓΣΔΕ, τυγχάνουν εισφοράς που εφαρμόζεται κατά την εισαγωγή με ανώτατο όριο 6 % κατ' αξία, εντός του ορίου ποσοστώσεως 200 000 τόνων.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Μαρτίου 1986.

Labels: 3
5